സമര രീതിയില് വിയോജിപ്പ് ഉണ്ടാകാം, എന്നാല് ഉന്നയിക്കുന്ന വിഷയങ്ങള് ഗൗരവമുള്ളത് കെ സി വേണുഗോപാല് സമരത്തിന്റെ പേരില് ആരെയും ആക്രമിക്കുന്നത് ശരിയല്ലെന്ന് എഐസിസി ജനറല് സെക്രട്ടറി കെ സി വേണുഗോപാല്. സംഭവം പാര്ട്ടി അന്വേഷിക്കുമെന്നാണ് കരുതുന്നതെന്നും അദ്ദേഹം പറഞ്ഞു. സമര രീതിയില് വിയോജിപ്പ് ഉണ്ടാകാം എന്നാല് ഉന്നയിക്കുന്ന വിജയങ്ങള് ഗൗരവമുള്ളതാണ്. സമരരീതിയെക്കുറിച്ച് പ്രതിഷേധം ഉയര്ത്തുന്നവര് കേന്ദ്ര നയങ്ങളെക്കുറിച്ചും പറയണം. കേന്ദ്ര സര്ക്കാരിന്റെ ജന വിരുദ്ധ നയങ്ങള് കണ്ടുകൊണ്ടിരിക്കാനാകില്ലെന്നും അദ്ദേഹം പ്രതികരിച്ചു. ഇന്ന് രാവിലെയാണ് ഇടപ്പള്ളിവൈറ്റില ദേശീയ പാതയില് ഇന്ധനവില വര്ധനവില് പ്രതിഷേധിച്ച് കോണ്ഗ്രസ് പ്രവര്ത്തകര് വഴി തടയല് സമരം നടത്തിയത്. എന്നാല് ദേശീയ പാതയില് രൂക്ഷമായ ഗതാഗത തടസം നേരിട്ടതോടെയാണ് നടന് ജോജു ജോര്ജിന്റെ പ്രവേശനം. കാറില് നിന്നിറങ്ങിയ ജോജുവും പ്രതിഷേധക്കാരും തമ്മില് വാക്കേറ്റമുണ്ടായി. കോണ്ഗ്രസിനെ നാണം കെടുത്താനുള്ള സമരമാണെന്നും ജനജീവിതം ബുദ്ധിമുട്ടിലാക്കരുതെന്നും ജോജു പറഞ്ഞു. ജോജുവിന്റെ കാര് പ്രതിഷേധക്കാര് അടിച്ചുതകര്ത്തു. അതേസമയം ജോജു മദ്യപിച്ച് സമരം സംഘര്ഷത്തിലാക്കാന് ശ്രമിച്ചെന്നും മഹിളാ കോണ്ഗ്രസ് പ്രവര്ത്തകരോട് അപമര്യാദയായി പെരുമാറിയെന്നും ആരോപിച്ച് മുതിര്ന്ന നേതാക്കളടക്കം രംഗത്തെത്തി. തുടര്ന്ന് പൊലീസ് ഇടപ്പെട്ടാണ് നടനെ പ്രതിഷേധക്കാരുടെ ഇടയില് നിന്ന് മാറ്റിയത്. അതിനിടെ വൈദ്യപരിശോധനയില് ജോജു ജോര്ജ് മദ്യപിച്ചിട്ടില്ലെന്ന് സ്ഥിരീകരിച്ചു. Story Highlights : K C Venugopal on joju georgecongress protest